डॉक सारांशित करण्यासाठी: त्याचे डोळे तपासल्यानंतर डॉक्टरांनी कागदावर काही नोंद केली, मग मुलाला शर्ट वर करायला सांगितलं. हात सॅनिटायझरने धुवून डॉक्टरांनी मुलाच्या उघड्या छातीवर स्टेथोस्कोप लावला आणि त्याला हळू श्वास घ्यायला सांगितलं. 

डॉक्टर मुझफ्फर घांग्रो हे या भागातील सर्वांत प्रसिद्ध बालरोगतज्ज्ञांपैकी एक आहेत. पण या वर्षी रातोदेरोमध्ये एचआयव्हीचा प्रादुर्भाव झाल्यावर एप्रिल महिन्यात त्यांना अटक झाली. मोठ्या संख्येनं मुलंच या संसर्गाला बळी पडली होती.

डॉक्टरांनी जाणीवपूर्वक मुलांमध्ये एचआयव्हीचा विषाणू पसरवल्याचा आरोप सुरुवातीला झाला, पण नंतर निर्दोष मुक्तता करण्यात आली. पण त्यांच्यावर वैद्यकीय निष्काळजीपणाबद्दल खटला सुरु आहे. सध्या ते जामिनावर आहेत. 

 "स्वतःच्या अकार्यक्षमतेवर पांघरुण घालण्यासाठी आरोग्य अधिकाऱ्यांवर मोठा दबाव होता. त्यांना कोणीतरी बळीचा बकरा हवा होता, म्हणून त्यांनी मला या प्रकरणात गोवलं. शिवाय, यात असूयेचाही भाग होता. माझी प्रॅक्टिस चांगली चालली होती, त्यामुळे काही डॉक्टरांनी व पत्रकारांनी मिळून हे प्रकरण उभं केलं," असा दावा डॉक्टर घांग्रो करतात.

डॉक्टरांच्या खाजगी दवाखान्याला अजूनही सील ठोकलेलं आहे. पूर्वी या दवाखान्यात ते दर दिवशी डझनावरी मुलांवर उपचार करायचे. नाममात्र फी आणि लवकर गुण येणारे उपचार, यामुळे रातोदेरोच्या पंचक्रोशीतील शेकडो गावांमधले रहिवासी डॉक्टर घांग्रो यांच्या दवाखान्याला प्राधान्य देत असत. सध्या या डॉक्टरांविरोधात सुनावणी सुरू आहे.

"गेली दहा वर्षं मी मेडिकल प्रॅक्टिस करतो आहे. मी एकच सिरिंज दोनदा वापरल्याचा आरोप आतापर्यंत एकाही व्यक्तीने केलेला नाही. मी कोणतंही गैरकृत्य केलेलं नाही," असं डॉक्टर घांग्रो म्हणतात.

"सध्या कनिष्ठ न्यायालयात खटल्याची सुनावणी सुरू आहे. आणखी दोनेक सुनावण्यांनंतर प्रकरणाचा निकाल लागेल अशी मला आशा आहे," घांग्रो सांगतात. 

पालकांसमोर औषधोपचारांचा मोठा प्रश्न

अटक झाल्यानंतरच्या काळात खुद्द डॉक्टर घांग्रो यांनाही एचआयव्हीची लागण झाल्याचं निदर्शनास आलं. याची आपल्याला काहीच जाणीव नव्हती, असा दावा ते स्वतः करतात.

या वर्षी मे महिन्यात सदर प्रकरणाची सुरुवात झाली. रातोदेरोमधील दुसऱ्या एका डॉक्टरकडे उपचारासाठी येणाऱ्या मुलांचा आजार दीर्घकाळ सुरू राहात असल्याचं आढळलं. या आजाराची लक्षणं पाहून साशंक झालेल्या संबंधित डॉक्टरने या मुलांच्या एचआयव्ही चाचणीची शिफारस केली.

 या...\nडॉक सारख्याच भाषेत सारांश:
पाकिस्तानातील लारकाना जिल्ह्यामध्ये रातोदेरो ग्रामीण आरोग्य केंद्रावर डॉक्टर मुझफ्फर घांग्रो एका सात वर्षांच्या मुलाला तपासत होते. मुलगा अगदी शांतपणे वडिलांच्या मांडीवर बसला होता. त्याच्या तब्येतीविषयी डॉक्टर वडिलांकडे चौकशी करत असताना तो डॉक्टरांकडे एकटक पाहत होता.